|  |
| --- |
|  **OBRAZAC****sudjelovanja javnosti u internetskom savjetovanju o nacrtu prijedloga odluke** **ili drugog općeg akta**  |
| **Naziv nacrta odluke ili drugog općeg akta o kojem se provodi savjetovanje** | **Prijedlog programa za mlade Grada Zagreba od 2021. do 2025. godine**  |
| **Naziv gradskog upravnog tijela nadležnog za izradu nacrta**  | Gradski ured za sport i mlade |
| **Obrazloženje razloga i ciljeva koji se žele postići donošenjem akta**  | **Prijedlog programa za mlade Grada Zagreba od 2021. do 2025. godine** (u daljnjem tekstu: Program) strateški je dokument Grada Zagreba te odgovor gradske uprave na potrebe mladih u Zagrebu kojim se planira daljnja kontinuirana komunikacija o potrebama mladih u predviđenom razdoblju provedbe. Programom su obuhvaćene mlade osobe od navršenih petnaest do navršenih trideset godina života te će se istim nastojati odgovoriti na izazovno i stalno mijenjajuće područje mladih kao heterogene društvene skupine.Program je vođen potrebom za povećanjem kvalitete života mladih, životnog standarda, dijaloga s mladima, povezivanjem svih struktura, pružanjem što boljih jednakih mogućnosti za sve mlade, afirmacijom mladih, povećanjem međusektorske suradnje te osnaživanjem mladih. Savjet mladih Grada Zagreba je u svibnju 2019. godine proveo istraživanje o interesima i potrebama mladih u Gradu Zagrebu, a rezultati su, između ostalog, poslužili kao inspiracija za osmišljavanje pojedinih mjera i aktivnosti Programa, ali i donošenju odluke o pristupu mladima kao pojedincima. Također, pri izradi Programa konzultirani su drugi pravni akti te druga odgovarajuća literatura kako bi Program stavio naglasak na teme koje su prepoznate na međunarodnoj, europskoj i nacionalnoj razini, a koje su primjenjive i važne za mlade Grada Zagreba. Prijedlog programa za mlade Grada Zagreba od 2021. do 2025. godine vodi se sljedećim ciljevima: * Omogućavati osobni razvoj mladih u skladu s individualnim potrebama, sposobnostima i afinitetima
* Osnaživati mlade za samostalno savladavanje izazova suvremenog svijeta, posebice u kontekstu kriznih situacija
* Poticati mlade za preuzimanje uloga aktivnog građana/ke i nositelja/ice solidarnosti i pozitivnih promjena
* Razvijati osjećaj lokalnoj i nacionalnoj pripadnosti u kontekstu europskog identiteta
* Povećati međusektorsku suradnju te otvarati kanale komunikacije mladih i donositelja odluka posebno u pogledu gospodarstva i održivog razvoja, socijalne i zdravstvene zaštite, obrazovanja, društveno-političke participacije te slobodnog vremena
* Pridonositi smanjenju rizika od siromaštva i siromaštva mladih te suzbijanju svih oblika diskriminacija mladih i socijalne isključenosti mladih.

U svrhu ostvarenja ciljeva Program sadrži 5 područja, a to su: Gospodarstvo i održivi razvoj, Socijalna i zdravstvena zaštita, Obrazovanje, Društveno-politička participacija i Slobodno vrijeme.U skladu s Zakonom o pravu na pristup informacijama (Narodne novine, br. 25/13, 85/15), te Zakonu o procjeni učinka propisa (Narodne novine, br. 44/17), a zbog relevantnosti tematike Programa, za provođenje savjetovanja s javnošću, predlažemo savjetovanje s javnošću u trajanju od 10 dana. |
| **Razdoblje internetskog savjetovanja****(19.2.2021. do 28.2.2021.)** |
| Ime i prezime osobe odnosno naziv predstavnika zainteresirane javnosti koja daje svoje primjedbe i prijedloge na predloženi nacrt |  |
| Interes, odnosno kategorija i brojnost korisnika koje predstavljate |  |
| Načelne primjedbe i prijedlozi na predloženi nacrt akta s obrazloženjem |  |
| Primjedbe i prijedlozi na pojedine članke nacrta prijedloga akta s obrazloženjem |  |
| Ime i prezime osobe (ili osoba) koja je sastavljala primjedbe i prijedloge ili osobe koja predstavlja zainteresiranu javnost, e-mail ili drugi podaci za kontakt |  |
| Datum dostavljanja |  |

**Važna napomena:**

**Popunjeni obrazac dostaviti na adresu elektroničke pošte:** **petar.latincic@zagreb.hr**

 **zaključno do 28.2.2021.**

**Po završetku savjetovanja, sve pristigle primjedbe/prijedlozi biti će javno dostupni na internetskoj stranici Grada Zagreba. Ukoliko ne želite da Vaši osobni podaci (ime i prezime) budu javno objavljeni, molimo da to jasno istaknete pri slanju obrasca.**

**Anonimni, uvredljivi i irelevantni komentari neće se objaviti.**